CPN โมเมนตัมขาขึ้น - จุดสนใจหลักอยู่ที่ CPNREIT
27 พฤษภาคม 2566

CPN โมเมนตัมขาขึ้น - จุดสนใจหลักอยู่ที่ CPNREIT
พัฒนาการเชิงบวกจะดำเนินต่อไป CPN เชื่อมั่นอย่างยิ่งว่าจะสามารถเพิ่มรายได้รวมในไตรมาส 2-4/2566 ซึ่งหมายความว่าผลกระทบเชิงบวกจากการลดส่วนลดค่าเช่าตามแนวโน้มที่เพิ่มขึ้นของจำนวนผู้เดินห้างสรรพสินค้าโดยรวมของ CPN จะลดลงก็ตาม นอกเหนือจากการปรับขึ้นค่าเช่าที่จะดำเนินการได้ง่ายขึ้น เมื่อจำนวนผู้เดินห้างฯ ยังคงเพิ่มขึ้นอย่างต่อเนื่องตามแนวโน้มนักท่องเที่ยวต่างชาติที่เพิ่มขึ้น
การปรับโครงสร้างทุนของ CPNREIT จะเป็นจุดสนใจหลักในระยะสั้น CPNREIT อยู่ระหว่างการปรับโครงสร้างฐานทุน เนื่องจากบริษัทฯ จำเป็นต้องระดมทุนเพื่อขยายระยะเวลาการเช่า เซ็นทรัล ปิ่นเกล้า และเซ็นทรัล พระราม 2 เราคาดว่าจะมีการประกาศแผนการปรับโครงสร้างดังกล่าวในไม่ช้า
โครงการใหม่จำนวนมากอยู่ระหว่างการพัฒนา ขณะนี้เราเห็นโครงการขนาดใหญ่ไปจนถึงขนาดเล็กของ CPN ทั้งโครงการสำหรับธุรกิจให้เช่าพื้นที่ค้าปลีกและธุรกิจอื่นที่อยู่ระหว่างการพัฒนา ซึ่งถูกวางแผนที่จะไม่เพียงแต่ดึงดูดความต้องการใหม่ในทำเลใหม่และประเภทธุรกิจใหม่เท่านั้น แต่ยังจะช่วยกระตุ้นประสิทธิภาพในการทำกำไรและมูลค่าของ CPN ต่อไป
นอกจาก เซ็นทรัล เวสต์วิลล์ที่จะแล้วเสร็จในไตรมาส 4/2566 แล้ว โครงการ เซ็นทรัล นครสวรรค์ เซ็นทรัล นครปฐม และเซ็นทรัล กระบี่ จะแล้วเสร็จในปี 2567 สำหรับธุรกิจอื่นที่ไม่ใช่ให้เช่าพื้นที่ค้าปลีก บริษัทฯ มีโครงการที่อยู่อาศัยใหม่ 7 แห่ง และโรงแรมใหม่อีก 3 แห่ง ซึ่งจะเปิดให้บริการในปี 2566
มุมมอง KS
เราคงคำแนะนำ “ซื้อ” CPN และ TP ที่ 79.0 บาท นอกจากแนวโน้มการดำเนินงานที่ยังจะปรับดีขึ้นแล้ว การลงทุนใหม่ๆ จำนวนมากจะช่วยเพิ่มมูลค่าหุ้น
เปิดพอร์ตลงทุน >> https://ksecurities.co/open-account
Follow us :
LINE : https://ksecurities.co/KS-LineOA
Facebook: https://ksecurities.co/KS-Facebook
Instagram: https://ksecurities.co/KS-Instagram
Twitter: https://ksecurities.co/KS-Twitter
YouTube: https://ksecurities.co/KS-Youtube
#KS #หลักทรัพย์กสิกรไทย #KSecurities #หุ้น #หุ้นไทย #ข่าวหุ้น #ลงทุน #CPN